ವಧು 5.5 ಅಡಿ, ವರ 3 ಅಡಿ ಎತ್ತರ – ತನಗಿಂತ 13 ವರ್ಷ ದೊಡ್ಡವನ ಜೊತೆ ಮದ್ವೆ

– ಶಿಕ್ಷಕನ ವಿಶೇಷ ಮದುವೆ ಫೋಟೋ ವೈರಲ್

ಅಹಮದಾಬಾದ್: ಗುಜರಾತಿನ ಜುನಾಗಢ ನಗರ ವಿಶೇಷ ಮದುವೆಗೆ ಸಾಕ್ಷಿಯಾಗಿತ್ತು. ಮದುವೆಗೆ ಆಗಮಿಸಿದ ಅತಿಥಿಗಳು ನವಜೋಡಿಗೆ ಶುಭ ಹಾರೈಸಿ ಸಂತೋಷದಿಂದ ಫೋಟೋ ಕ್ಲಿಕ್ಕಿಸಿಕೊಂಡರು.

29 ವಯಸ್ಸಿನ 5.5 ಅಡಿ ಎತ್ತರದ ಅಂಧ ಯುವತಿ, ತನಗಿಂತ 13 ವರ್ಷದ ದೊಡ್ಡವನಾಗಿರುವ ಮೂರು ಅಡಿ ಎತ್ತರದ ಶಿಕ್ಷಕರೊಬ್ಬರ ಜೊತೆ ವೈವಾಹಿಕ ಜೀವನಕ್ಕೆ ಕಾಲಿಟ್ಟರು. ಶಾಂತಾ ಮತ್ತು ರಮೇಶ್ ಸತಿ-ಪತಿಗಳಾಗಿದ್ದು, ಫೋಟೋಗಳು ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿವೆ.

ಬಿ.ಎಡ್ ಪದವಿಧರೆಯಾಗಿರುವ 29 ವರ್ಷದ ಶಾಂತಾ ಹುಟ್ಟು ಅಂಧೆಯಾಗಿದ್ದು, ಸೇವಾ ಯುವಕ ಮಂಡಳಿಯ ಯುವತಿಯರ ಹಾಸ್ಟೆಲ್ ನಲ್ಲಿದ್ದರು. ಸರ್ಕಾರಿ ಶಾಲೆಯ ಶಿಕ್ಷಕರಾಗಿರುವ ರಮೇಶ್ ಜೊತೆ ಮದುವೆ ಆಗಿದ್ದಾರೆ.

ಹೆಲಿಕಾಪ್ಟರ್ ಮೂಲಕ ಗ್ರ್ಯಾಂಡ್ ಎಂಟ್ರಿ – ವಿಶೇಷ ಮದ್ವೆಗೆ ಸಾಕ್ಷಿಯಾದ ಬೆಂಗ್ಳೂರು https://t.co/y5L9xqi3Fe#Bengaluru #Groom #Helicopter #Marriage #KannadaNews

— PublicTV (@publictvnews) December 1, 2020